Serena Williams pobjednica turnira u Key Biscayneu (4/4/04) - 2004-04-04
Nakon operacije koljena, američka tenisačica vratila se u igru u velikom stilu
Tenis. Serena Williams se u velikom stilu vratila tenisu nakon osmomjesečnog izbivanja zbog operacije koljena - u jučerašnjem finalu turnira Nasdaq-100, u Key Biscayneu, pobijedila je Elenu Dementijevu s glatkih 6-1, 6-1, dakle prepustivši svojoj protivnici samo dva gema. U dvadeset godina igranja tog turnira, to je bio najjednostraniji i najkraći finale - trajao je samo 50 minuta. Muško finale igra se danas. Andy Roddick igra protiv Argentinca Guillerma Corije. Roddick je u polufinalu pobijedio svog sunarodnjaka Vincea Spadeu, dok je Coria - prevladavši četiri meč-points - eliminirao Čileanca Fernanda Gonzalesa. Danas se vozi i prva utrka formule 1 u nekoj arapskoj zemlji nakon 46 godina. Grand Prix Bahreina na najželjenijoj startnoj poziciji imat će Michaela Schumachera, koji se tako 58. puta izborio za najbolji start. Rekord inače pripada poginulom Brazilcu Ayrtonu Senni koji je startao s te pozicije čak 65 puta. McLarenov Kimi Raikkonen - koji je prošle godine bio drugi u ukupnom poretku - i dalje ima probleme: on će startati s posljednje pozicije. Utrka će se voziti po vrlo vrućem vremenu, s temperaturama oko 50 celzijevih stupnjeva, a pijesak i prašina prilično će otežati oštre zavoje na stazi.